Борис Младенов-Young
Funnel-web Spider

chitanka.info

Funnel-web Spider[0]

Пред погледа ми пропълзя и спря —

наглед невинно божие създание,

дарено с осем, вместо с два крака,

но без човешки разум и съзнание.

Давид пред Голиат. Та аз с едно

замахване с пантоф ще го убия,

но на мига пред мен изчезна то

и не можах след туй да го открия.

Изментри ме. Какъв хитрец голям!

Нощес като заспя, ще ме намери,

ще ме ухапе… — мисля разтревожен —

с отрова в малка доза — нанограм,

но с мощ за десет с моите размери.

И се почувствах жалък и нищожен!

Сидни, Австралия — 2016 г.

[0] Funnel-web Spider — един от най-отровните паяци в Австралия ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.